《董东湖道卿母挽》
明代·湛若水

道义骨肉爱，异姓如周亲。而母亦吾母，一体同戚忻。

尊慈享善亦，况乃及百春。即化何遗憾，而令吾戚焉。

子爱本罔极，吾母仅八旬。哀哀蓼莪篇，吾宁为子陈。

显扬乃不朽，相期未死前。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。